З улікам гэтага максімальнае пашырэнне ўласных вытворчых магутнасцей трэба ставіць як стратэгічную задачу, лічыць Міхаіл Мясніковіч. "Эфектыўна яе вырашыць можна, як мне ўяўляецца, у рамках нацыянальнага праекта - па стварэнні ў Беларусі перспектыўных кампазіцыйных матэрыялаў і іх вытворчасцей для канкрэтных спажыўцоў. Перш за ўсё размова ідзе аб стварэнні новых вытворчых магутнасцей, якія змогуць у асноўным забяспечыць сыравінай нашых вытворцаў хімічных валокнаў, ніцей і тканін, а тыя ў сваю чаргу за кошт развіцця вытворчасцей будуць выпускаць, як правіла, не паўфабрыкат, а гатовую прадукцыю з высокай дабаўленай вартасцю для розных галін эканомікі, - растлумачыў старшыня Савета Рэспублікі. - Па маёй просьбе, а фактычна ў адпаведнасці з пастаўленай навуковай задачай, профільныя вучоныя падрыхтавалі адпаведны даклад, які прынцыпова падтрыманы канцэрнам "Белнафтахім", Міністэрствам эканомікі, Беларускім дзяржаўным тэхналагічным універсітэтам".